[{"text_idx": "#000000", "text": "Recenzo: Kiel verki hajkon en Esperanto"}, {"text_idx": "#000001", "text": "Kiel verki hajkon en Esperanto"}, {"text_idx": "#000002", "text": "Mi venis al la verkado de hajko en Esperanto per longa vojo. Kiel komencanto (en kaj Esperanto kaj hajko-verkado), unu allogo de la hajko estis, ke hajko estas trakteble malgranda. Mi bezonis nur malgrandan kvanton da tempo kaj malgrandan kvanton da vortoj por verki hajkon."}, {"text_idx": "#000003", "text": "Kompreneble, estis nur malofta, felic\u0302a akcidento, kiam mi verkis bonan hajkon, sed tio ne gravis. Gravis, ke mi ekzercis kaj mian hajko-verkadon kaj mian Esperanton."}, {"text_idx": "#000004", "text": "Mi jam diskutis (en mia recenzo de lia unua kolekto de hajkoj), kiel mia frato ektraktis pli serioze la hajko-verkadon. Li studis la japanan tradicion. Li sciigis sin pri la detaloj de la formo."}, {"text_idx": "#000005", "text": "Samtempe, dum li klopodis verki pli bonajn hajkojn, li instruis min pri tiuj detaloj\u2014sezonvorto, tranc\u0302o, ktp\u2014kaj kurag\u0302igis min, ke mia verkado ankau\u0306 uzu tiujn ilojn. Sed, malsame ol mia frato, mi ne legis areton de libroj pri hajkoj."}, {"text_idx": "#000006", "text": "Do, por mi tre tau\u0306ga estas la libro Kiel verki hajkojn en Esperanto de HIROTAKA Masaaki. G\u0302i traktas la japanan tradicion, kaj kiel oni uzu la rimedojn de Esperanto por produki hajkon en tiu tradicio. G\u0302i ankau\u0306 diskutas kiel oni uzu la rimedojn de iu ajn lingvo por produki viglan verkadon, per kombinado, ellaso, konkreteco, ktp."}, {"text_idx": "#000007", "text": "La libro estas mallonga. Du c\u0302apitroj (unu en la japana kaj unu en Esperanto) enhavas la diskuton pri kiel verki hajkon en Esperanto. C\u0302apitro 3 priskribas iom da \u201cs\u0302atataj hajkoj\u201d lau\u0306 la ideoj j\u0302us enkondukitaj. C\u0302apitro 4 havigas cent hajkojn de la au\u0306toro mem. C\u0302apitro 5 listas kaj diskutas la sezonvortojn uzitaj en la ekzempleroj."}, {"text_idx": "#000008", "text": "Oni povas ac\u0302eti la libron Kiel verki hajkon en Esperanto c\u0302e la libroservo de la UEA. HIROTAKA Masaaki verkas hajkon kiel Vastalto."}, {"text_idx": "#000010", "text": "2 pensoj pri \u201cRecenzo: Kiel verki hajkon en Esperanto\u201d"}, {"text_idx": "#000013", "text": "En Esperanto, mi verkas kaj novelojn kaj eseojn diverstemajn."}, {"text_idx": "#000016", "text": "English speakers, read my English-language homepage."}, {"text_idx": "#000017", "text": "Plena Manlibro de Esperanto Gramatiko"}]